Maretha Maartens, Author at LitNet
Maretha Maartens woon in Bloemfontein. Reeds op 13 het sy stories en bydraes vir Klein Volksblad en die kerklike kindertydskrif Môrelig begin skryf en illustreer. In 1964, gedurende haar eerste jaar as BA Tale-student aan die destydse Universiteit van die Oranje-Vrystaat, is 'n seleksie van dié stories, blokkiesraaisels, strookprente ens deur die NG Sendingpers as Die Lekkerlees Kinderboek gepubliseer. Sedertdien het daar ongeveer 155 boeke uit haar pen – of die een verganklike rekenaar na die ander – verskyn.
Maretha werk tans onder toesig van 'n Ou- en Nuwe-Testamentikus aan die daarstelling van 'n oorspronklike Amplified Bible in Afrikaans, skryf voort aan Reguitstraat, 'n vervolgverhaal vir LIG-tydskrif en bied elke Dinsdagoggend 'n Bybelstudieprogram op Radio Kaapse Kansel aan.
Maretha Maartens Fiksie 2017-10-20
"Die toneel is onwerklik, onmoontlik. Weer en weer word dié oomblikke in die mens ingebeitel, ingekerf. Iewers kry jy jou beurt; iewers is jy die sandsteen, die ma wat alles sien kom, die een wat wil breek en nie mag nie."
Maretha Maartens 2013-05-02 "My eie spirituele styl is nie charismaties nie, wat uiteraard reeds by voorbaat gaan bepaal of ek die boek oor die Mighty Men Beweging sou wou lees. Ek vind dit gewoon nie besonder belangrik vir my eie geestelike lewe binne my meer analitiese, vraagstellende, navorsende spirituele styl nie."